Návrh na začatie prejudiciálneho konania, ktorý podal Administrativen săd Blagoevgrad (Bulharsko) 4. októbra 2023 – „Ati-19“ EOOD/Načalnik na otdel „Operativni dejnosti“ – Sofia v glavna direkcija „Fiskalen kontrol“ pri Centralno upravlenie na Nacionalna agencija za prichodite
(vec C-605/23, Ati 19)
Jazyk konania: bulharčina
Vnútroštátny súd, ktorý podal návrh na začatie prejudiciálneho konania
Administrativen săd Blagoevgrad
Účastníci konania pred vnútroštátnym súdom
Žalobkyňa: „Ati 19“ EOOD
Žalovaný: Načalnik na otdel „Operativni dejnosti“ – Sofia v glavna direkcija „Fiskalen kontrol“ pri Centralno upravlenie na Nacionalna agencija za prichodite
Prejudiciálna otázka
Má sa článok 47 ods. 1 Charty základných práv Európskej únie vykladať v tom zmysle, že nebráni vnútroštátnej právnej úprave na ochranu pred predbežným výkonom opatrení, ktorú vnútroštátny zákonodarca zaviedol na zabezpečenie záujmu uvedeného v článku 273 smernice Rady 2006/112/ES z 28. novembra 2006 o spoločnom systéme dane z pridanej hodnoty1, v rámci ktorého je rozsah súdneho preskúmania obmedzený na existenciu utrpenej škody?
____________
1 Ú. v. EÚ L 347, 2006, s. 1.